open-index/open-wikipedia-markdown huggingface dataset:
קילומטר לשעה

[150px|ממוזער|שמאל|[תמרור המציין שהמהירות מוגבלת ל-50 קמ"ש]]
**קילומטר לשעה** (**קמ"ש**) היא יחידת מידה למהירות, המציינת מעבר של קילומטר אחד במשך שעה אחת.

יחידת מידה זו היא יחידה מקובלת למדידת מהירותם של כלי רכב במרבית מדינות העולם. בארצות הברית מקובלת במקומה יחידת המידה מייל לשעה. למדידת מהירותם של כלי שיט מקובלת יחידת המידה קשר, שהיא 1 מיל ימי לשעה ושווה ל-1.8525 קילומטר לשעה.

בכתיב פיזיקלי המהירות **קילומטר לשעה** נרשמת בצורה **קילומטר/שעה** או ** קילומטר·שעה<sup>1−</sup>**.

יחידת מידה מקובלת למהירות בקרב הפיזיקאים היא **מטר לשנייה** (מ/ש) – זו יחידת SI למהירות.

תנועה במהירות גבוהה מאוד נמדדת ב**קילומטר לשנייה**. מהירות האור היא כ-300,000 קילומטר לשנייה, ומהירות המילוט מכדור הארץ היא 11.2 קילומטר לשנייה. למעבר מקילומטר לשנייה לקילומטר לשעה יש להכפיל את המהירות ב-3,600.

## המרת יחידות

## ראו גם
*יחידות מידה למהירות
*מטר לשנייה

## קישורים חיצוניים

קטגוריה:יחידות מידה: מהירות
ארתור קיל

[300px|שמאל|ממוזער|ארתור קיל - מבט מסטטן איילנד. ברקע [קרטרט (ניו ג'רזי)|קרטרט שבניו ג'רזי.]]
300px|ממוזער|שמאל|ארתור קיל, בניו ג'רזי וסטטן איילנד.
**ארתור קיל** או **מצר ארתור** (באנגלית: **Arthur Kill** - מהולנדית "קיל" הוא תעלת מים או גוף מים) הוא מצר ים גאותי המפריד בין סטטן איילנד שבניו יורק למדינת ניו ג'רזי שבארצות הברית. המצר נקרא גם "מצר סטטן איילנד" (Staten Island Sound).

## גאוגרפיה
אורכו של המצר כ-16 ק"מ מצפון לדרום והוא מחבר בין מפרץ רריטאן שבדרומו למפרץ ניוארק שבצפונו. בצידו המערבי של המצר, בניו ג'רזי, מצויים בעיקר אזורי תעשייה. מעברו השני, בצד של סטטן איילנד, ישנן בעיקר ביצות מלח.

המצר משמש מעבר למכליות בדרכן לנמל ניוארק. הוא מועמק מעת לעת לעומק של 12 מטרים ולרוחב של כ-200 מטרים כדי לשמור על מעבר רחב ועמוק מספיק למכליות.

מעל המצר עוברים גשר גות'אלס ומעבר אאוטרברידג' וכן גשר המעלית האנכי ארתור קיל - הגדול מסוגו בעולם.

שני איים בלתי-מיושבים שוכנים במצר, האי פרולס והאי מדוז, שניהם חלק מרובע סטטן איילנד שבעיר ניו יורק.

## גאולוגיה
ארתור קיל הוא תעלת נהר נטושה, שנחפרה על ידי נהר ההדסון בתקופה שבה, בשל קרח או סלעים, נסתמה יציאת נהר ההדסון אל האוקיינוס האטלנטי באזור מצרי וראזאנו. רוחבו הניכר של מצר ארתור מעיד על כך שהוא היה מעבר ניקוז המים העיקרי של האזור בתקופה מסוימת - אולם לא תקופה ארוכה, מאחר שהמים לא חפרו לעומק הנהר.

## קישורים חיצוניים

* סקר גאולוגי של משרד הפנים של ארצות הברית

קטגוריה:ניו יורק: מצרי ים
קטגוריה:סטטן איילנד
קטגוריה:מצרי ים באוקיינוס האטלנטי
קטגוריה:ארצות הברית: מצרי ים
מוהר

**מֹהַר** הוא תשלום שניתן באופן מסורתי ממשפחת החתן למשפחת הכלה. נוהג זה נפוץ בחברות מסורתיות, בהן עבודת האישה חיונית למשפחתה.

בדפוס מגורים  (האישה עוברת לגור בקרבת משפחת הבעל), מטרתו של המוהר הוא לפצות את משפחת הכלה עבור כוח העבודה שהם מפסידים.

## מוהר ביהדות
### מוהר במקרא
מתן **מוהר** מוזכר כבר בתורה:  

המוהר מוזכר גם בספר שמואל א' (פרק י"ח, פסוק כ"ה) כאשר שאול המלך מציע לדוד להינשא לבתו, הוא אומר לו שהוא אינו זקוק למוהר, אלא למאה עורלות פלשתים. כוונתו שדוד ינסה להרוג מאה פלשתים ויהרג במשימה זו.

רש"י מזהה המוהר כמתן כתובה, אבל רמב"ן ואחרים חולקים עליו וטוענים שהכתובה שונה ממוהר והיא התפתחה רק בתקופת חז"ל.

### מוהר במשנה ובתלמוד

במשנה ובתלמוד מוזכרת המילה **סבלונות** ככינוי למתנות ששולח החתן לבית אבי הכלה.

## ראו גם
* נדוניה
*חטיפת נשים
## קישורים חיצוניים

* 

קטגוריה:משפחה
קטגוריה:מנהגי נישואים
קטגוריה:נישואים ביהדות
קטגוריה:סוציולוגיה של הנתינה
קטגוריה:טרום נישואים
סאות' ברד'ר

**סאות' ברד'ר** (באנגלית: South Brother Island; מילולית, האח הדרומי) הוא אחד משני איים הממוקמים באיסט ריבר בין הברונקס והאי רייקרז. השני מבין שני האיים (הגדול והידוע יותר מביניהם) הוא האי נורת' ברד'ר (האח הצפוני).

מבחינה אדמיניסטרטיבית, עד אמצע המאה ה-20 היו האיים חלק מרובע קווינס של העיר ניו יורק. כיום הם נחשבים חלק מרובע הברונקס.

האי משמש כאתר קינון למושבות ציפורים גדולות ובהם עגורים וקורמורנים.

## היסטוריה
האי בבעלות פרטית למעלה ממאתיים שנים. בראשית המאה ה-20 היה באי בית קיץ של ג'ייקוב רופרט, הבעלים של הניו יורק יאנקיז, אולם מרבית המאה ה-20 היה האי בלתי מיושב.

כיום נמצא האי בבעלות המפטון סקרוז (Hampton Scows) - חברה שאינה עושה באי שימוש. החברה רכשה את האי בשנת 1975 בעלות של עשרה דולרים.

## לקריאה נוספת

* Seitz, Sharon & Miller, Stuart. (2003) **The Other Islands of New York**. .


## קישורים חיצוניים

* האיים באתר "ניו יורק הנשכחת"

קטגוריה:איסט ריבר: איים
קטגוריה:מדינת ניו יורק: איים לא מיושבים
קטגוריה:ניו יורק: איים
קטגוריה:הברונקס
מפלגת הבוסנים

**מפלגת הבוסנים** (בבוסנית: **Bosanska Stranka**) היא מפלגה רב-אתנית בבוסניה והרצגובינה.

בבחירות לבתי הנבחרים שנערכו ב-5 באוקטובר 2002, המפלגה זכתה ב-1.5% מהקולות שזיכו אותה במושב אחד מתוך 42 המושבים.

בנוסף המפלגה זכתה ב-3 מושבים מתוך 140 המושבים של בית הנבחרים של הפדרציה של בוסניה והרצגובינה.

## קישורים חיצוניים
* 

בוסנים
קטגוריה:מפלגות שהוקמו ב-1993
נורת' ברד'ר

ממוזער|גופות הטובעים בספינה ג'נרל סלוקום, שנסחפו לחופי האי.
**נורת' ברד'ר** (**האח הצפוני** - באנגלית: **North Brother Island**) הוא אי המצוי באיסט ריבר בין הברונקס והאי רייקרז שבעיר ניו יורק. האי נמצא בקרבת סאות' ברד'ר - אי האח הדרומי.

## היסטוריה
האי היה בלתי מיושב עד שנת 1885. בשנה זו הועבר בית החולים ריברסייד מהאי רוזוולט לנורת' ברד'ר. בית החולים נוסד בשנת 1850 כבית חולים לחולי אבעבועות שחורות ובהמשך למחלות מידבקות אחרות. בין היתר אושפזה באי גם מרי מלון המכונה "טיפוס מרי", ושם נפטרה בשנת 1938. בית החולים נסגר זמן קצר לאחר מכן.

לאחר מלחמת העולם השנייה התגוררו באי חיילים משוחררים ומשפחותיהם, אולם מאוחר יותר, לאחר שהמחסור בדירות שאירע לאחר המלחמה הסתיים עזבו את האי. בשנות ה-50 של המאה ה-20 נפתח באי מרכז לגמילה מסמים, אולם בשל שחיתות בצוות המרכז הוא נסגר בשנות ה-60.

כיום האי נטוש ואינו פתוח לכניסת הציבור. יער המצוי באי מסתיר את הריסות המבנים באי, והוא משמש כאתר קינון לאנפתיים.

בקרבת האי אירע אסון הספנות החמור ביותר בניו יורק - ב-15 ביוני 1904 נשרפה בקרבת האי האונייה '''גנרל סלוקום''' ועליה נוסעים רבים. למעלה מ-1,000 מהם נספו באסון, וגופותיהם נסחפו לחופי האי.

## לקריאה נוספת
*Seitz, Sharon & Miller, Stuart. (2003) *The Other Islands of New York*. .

## קישורים חיצוניים

* תיאור הטרגדיה הימית, באתר ניו יורק הנשכחת
* מיקום האי במפות גוגל
* האי כיום - גלריית תמונות
* גלריית תמונות

קטגוריה:איסט ריבר: איים
קטגוריה:מדינת ניו יורק: איים לא מיושבים
קטגוריה:ניו יורק: איים
קטגוריה:הברונקס
פיטופלנקטון

ממוזער|אצות פיטופלנקטון|טקסט=|250x250 פיקסלים
שמאל|250px|ממוזער|פריחת הפיטופלנקטון בים (צבוע בירקרק).
**פיטופלנקטון** (בלועזית: **Phytoplankton**, מיוונית: פיטון, φυτόν - צמח, ופלאנקטוס πλαγκτός - לשוטט או לנוע; מכונים גם **בקטריופלנקטון** - Bacterioplankton), היא קבוצת פלנקטון המורכבת מיצורים זעירים המפיקים פוטוסינתזה, אף שלא כולם צמחים אמיתיים אלא גם אצות, מיני פרוטיסטים או חיידקים שיש להם פיגמנטים. הם זעירים ונעים עם הזרמים ובתורם מכלכלים את הזואופלנקטון ואחריו מגוון גדול של חיות ימיות.

חלק ממינים אלו הם בעלי כושר תנועה עצמי בעזרת שוטונים (לדוגמה, פרידיניום ) או כושר לכוון את ציפתם במים באמצעות בועות גז שהם מייצרים (למשל, מיקרוציסטיס). בפיטופלנקטון נכללים גם חיידקים בעלי פיגמנטים המבצעים פוטוסינתזה.

קיומם של הפיטופלנקטון בטבע תלוי בקיומם של לווייתני מזיפות רבים, כיוון שפיטופלנקטון משגשגים בסביבת ההפרשות של הלווייתנאים שמכילות את חומרי המזון של הפיטופלנקטון. נדידת הלווייתנאים מסייעת להתפתחות פיטופלנקטון ברחבי העולם.

לפיטופלנקטון תפקיד חשוב בהשפעה על איכות הסביבה. נכון לעשור השני של המאה ה-21 פולטת אוכלוסיית הפיטופלנקטון לאוויר העולם כ-50% מהחמצן, ולוכדת כ-37 מיליארד טון של פחמן דו-חמצני (בדומה לכ-1.7 מיליארד עצים), כמות שמוערכת בכ-40% מהפליטות.

השפעתם המשמעותית על הסביבה גרמה לקריאות מצד חוקרים לשיתוף פעולה עולמי לשיקום אוכלוסיית הפיטופלנקטון (והלווייתנאים, התלויים אלו באלו בקשרים סימביוזיים) למען הסביבה, וכזווית חשובה ונוספת להתמודדות עם ההתחממות הגלובלית.

## קישורים חיצוניים

* 
*שי שמש, הידעת? ניתן לנטר את ביומסת הפיטופלנקטון מהחלל, באתר מדע גדול, בקטנה, 19 באוקטובר 2016
*פיטופלנקטון, המכון למדעי כדור הארץ באוניברסיטה העברית בירושלים
* פלנקטון ה"נודדים" - מצגת
* 
* 

## הערות שוליים

קטגוריה:אצות
קטגוריה:צורות חיים ימיות
המפלגה הליברלית הדמוקרטית (בוסניה והרצגובינה)

**המפלגה הליברלית הדמוקרטית** (**Liberalno Demokratska Stranka**, או **LDS**) היא מפלגה ליברלית בבוסניה והרצגובינה. המפלגה חברה במפלגה האירופאית הליברלית הדמוקרטית הרפורמית (ELDR). אין למפלגה שום נציגות במוסדות הלאומיים של בוסניה, מלבד נציג אחד בפרלמנט.

מטעם המפלגה יש כ-300 נציגים ברשויות המקומיות, מתוך 29 אלף.

## קישורים חיצוניים
* 

ליברלית דמוקרטית
קטגוריה:מפלגות ליברליות
קטגוריה:מפלגות שהוקמו ב-1990
מפלגת הגמלאים של בוסניה והרצגובינה

**מפלגת הגמלאים של בוסניה והרצגובינה** (Stranka Penzionera Umirovljenika BiH) היא מפלגה רב-אתנית בבוסניה והרצגובינה.

בבחירות לבית הנבחרים ב-5 באוקטובר 2002, זכתה המפלגה ב-1.4% מהקולות, שהם מושב אחד מתוך 42 המושבים. בנוסף, זכתה המפלגה ב-2 מושבים מתוך 140 המושבים של בית הנבחרים של הפדרציה של בוסניה והרצגובינה.

גמלאים
בוסניה והרצגובינה
מפלגת הבוסנים-הרצגובינים הפטריוטית

**מפלגת הבוסנים-הרצגובינים הפטריוטית** (**Bosanskohercegovačka Patriotska Stranka**) היא מפלגת ימין בוסנית בבוסניה והרצגובינה.

נכון להיום (2015), למפלגה אין מושבים ב"בית העמים" (הבית העליון בפרלמנט הבוסני), ובבית התחתון יש מושב אחד (מתוך 42 מושבים בסך הכל). ברמה המוניצפילית, יש למפלגה 10 נציגים, מתוך כמעט 30,000 נבחרים בסך הכל.

## קישורים חיצוניים
* 

בוסנים הרצגובנים
קטגוריה:מפלגות שהוקמו ב-1996
באר אברהם

**מרכז מבקרים באר אברהם** הוא אתר תיירותי השוכן על גדת נחל באר שבע, בשערי העיר העתיקה של באר שבע. האתר עוסק בדמותו של אברהם אבינו, האב הרוחני של הדתות המונותאיסטיות. במרכז באר מים עתיקה המיוחסת על פי מסורת קדומה לאברהם אבינו והוא אתר מורשת. באתר נמצאת תערוכת צילומים אודות תולדות העיר באר שבע.

## היסטוריה
עוד מתקופות קדומות, מיוחסת באר אברהם לתקופת האבות, ולפי המסורת הבאר משויכת לאברהם.

עם הקמת העיר באר שבע העות'מאנית נכללה הבאר בשערי העיר, אשר לימים כונתה העיר העתיקה של באר שבע.

במאה ה-19 מצאו הארכאולוגים, אדוארד רובינסון והנרי טריסטראם, כי הבאר היא בת יותר מאלף שנים, והייתה קיימת כבר בראשית התקופה הצלבנית. אחד הממצאים המוכחים בעניינה הוא כתובת חרותה באבן, הכתובה בשפה הערבית, משנת 1112.

בשנת 1948, עם כיבושה של באר שבע במסגרת מבצע יואב, הושארה באר אברהם כשטח ציבורי ארכאולוגי. עיריית באר שבע פיתחה את סביבת הבאר, הוסיפה ריצוף לרחבה המובילה אליה והקיפה אותה בחומה.

בחודש אוקטובר 2013 נחנך באתר מרכז מבקרים, המגולל את סיפורו של אברהם אבינו באמצעים טכנולוגיים.

## מבנה
שמאל|ממוזער|200px|המבנה מדמה בצורתו אוהל אירוח, ומשלב בצבעיו את צבעי המדבר
עומקה של הבאר הוא 13.5 מטרים, מהם כ-5 מטרים חצובים בסלע, וקוטרה 3.75 מטרים. הבאר מדופנת עד לקרקעיתה באבנים מסותתות. היא ניזונה ממי-התהום המחלחלים באדמת הלֵס ונקווים בעומק מועט בסמוך לנחל באר שבע. סמוכה אליה באר נוספת, שנחפרה כפי הנראה מאוחר יותר.

## מרכז המבקרים

מרכז המבקרים במקום עושה שימוש בטכנולוגיה התומכת בתכנים חווייתיים ובמיצג אור קולי. במקום נערך סיור שאורכו כשעה, על ידי צוות מדריכים.

המבנה הארכיטקטוני, שתוכנן על ידי האדריכל אלי ארמון ונבנה על יסודות חצר הבאר העתיקה, מדמה בצורתו את אוהלו של אברהם אבינו. המתחם משלב את צבעי המדבר יחד עם צבע הנחושת, שבא להצביע על התקופה ההיסטורית בה המקום עוסק, תקופת הברונזה התיכונה.

מהכניסה ללובי ועד היציאה לחצר הבאר, עוברים המבקרים במסלול המציג את מסעותיו של אברהם, תוך שימת דגש על התחנות והצמתים המשמעותיים בחייו. המבנה כולל גם אולם הרצאות לכ-150 איש.

## גלריה

קובץ:View of Beer-Sheva 2014 02.JPG|רחבת הכניסה אל מרכז המבקרים
קובץ:PikiWiki Israel 36686 Archeological sites of Israel.jpg|באר אברהם


## ראו גם
* באר יעקב
* היסטוריה של באר שבע
* פארק נחל באר שבע

## קישורים חיצוניים

* 
* על באר אברהם, מתוך הספר "באר שבע ואתריה", הוצאת אריאל 1991
* 
* 
* באר אברהם, מיזם אבני מורשת

## הערות שוליים

קטגוריה:באר שבע העתיקה
קטגוריה:באר שבע: מבנים
אברהם
קטגוריה:בקעת באר שבע: אתרים ארכאולוגיים
קטגוריה:באר שבע: מוזיאונים
קטגוריה:באר שבע: היסטוריה
קטגוריה:אברהם
קטגוריה:באר שבע: תיירות
קטגוריה:אתרי מורשת במחוז דרום
Love at First Sting

**Love at First Sting** הוא שמו של אלבום רוק כבד של הלהקה הגרמנית, סקורפיונז, שיצא בשנת 1984. בשנה בה יצא, דורג האלבום במקום השישי על ידי המגזין בילבורד, ברשימת ה-Billboard 200. השיר Rock You Like a Hurricane, דורג במקום ה-25 במצעד ה-Billboard 200, והשיר Still Loving You דורג במקום ה-64.

## רשימת הרצועות




## צוות
*קלאוס מיינה - שירה
*פרנסיס בוצ'הולז - בס וסינתיסייזר
*מתיאס יאבס - גיטרה
*הרמן ררבל - תופים
*רודולף שנקר - גיטרה

## קישורים חיצוניים

קטגוריה:אלבומי מטאל
קטגוריה:אלבומי הסקורפיונז
קטגוריה:אלבומים באנגלית
קטגוריה:אלבומי חברת מרקורי רקורדס
קטגוריה:אלבומי חברת EMI רקורדס
מצפה הכוכבים ליק

**מצפה הכוכבים ליק** (באנגלית: **Lick Observatory**) הוא מצפה כוכבים בבעלותה ובתפעולה של אוניברסיטת קליפורניה בסנטה קרוז (UCSC). מצפה הכוכבים ממוקם בפסגת הר המילטון ברכס דיאבלו מזרחית לסן חוזה, קליפורניה, בגובה 1,283 מטרים מעל גובה פני הים. במצפה שישה טלסקופים שהגדול בהם בקוטר שלושה מטרים.

מצפה כוכבים זה הוא המצפה הראשון שהוקם בפסגה של הר ואויש באופן קבוע. המצפה הוקם בין השנים 1876–1886 מכספי הירושה של ג'יימס ליק שגם נקבר מתחת לטלסקופ הראשון.
[250px|ממוזער|ימין|מבט אל המצפה מ[פארק גרנט ראנץ']]

## קישורים חיצוניים

* 

* 

ליק
ליק
קטגוריה:אוניברסיטת קליפורניה בסנטה קרוז
קטגוריה:מחוז סנטה קלרה
אוגוסטו דוס אנז'וס

**אָוּגוּסטוֹ דוס אנז'וס** (בפורטוגזית: **Augusto dos Anjos**; 20 באפריל 1884 – 12 בנובמבר 1914) היה משורר ופרופסור ברזילאי.  שיריו מדברים בעיקר על מחלה ומוות, ונחשבים למבשרי המודרניזם בברזיל.

## עבודותיו

אגוסטוס דוס פרסם ספר אחד בלבד במהלך חייו, בשם Eu. הספר כולל את שיריו שספוגים באוצרי מילים רפואיים, מדעיים,  פילוסופיים ,סקטלוגיים,  הם בעיקר על מחלה, מוות, תחלואה כבדה ופסימיות.
## חייו
אנז'וס נולד בפאראיבה. את פיוטו הראשון הלחין בגיל 7, והסונטה הראשונה שלו, *Saudade* ("געגועים"), יצאה לאור ב-1900. הסימבוליזם השפיע רבות על פיוטים מוקדמים אלו, כמו גם פילוסופים כהרברט ספנסר וארנסט האקל.

בתקופה מאוחרת יותר הוא עיצב לעצמו קול ייחודי והוא נחשב לאחד המשוררים הברזילאים הבולטים ביותר.

ב-1908 החל אנז'וס לעבוד כמורה לספרות.

אנז'וס סבל ממחלת האסתמה ומאוחר יותר נפטר מדלקת ריאות במינאס ז'ראיס ב-12 בנובמבר 1914. רבים סברו שהוא מת משחפת, מחלה שהרבה לכתוב עליה.

## קישורים חיצוניים

* Vidas Lusófonas 

## הערות שוליים

קטגוריה:משוררים ברזילאים
קטגוריה:ברזילאים שנולדו ב-1884
קטגוריה:נפטרים ב-1914
סיעה

[ממוזער|300x300 פיקסלים|סיעת "[תנועת החרות|חרות" בכנסת הראשונה, 1949]]
בפרלמנט, **סיעה** היא מסגרת פוליטית אליה משתייכים חברים מכהנים. חברי הפרלמנט מחולקים לסיעות בהתאם למפלגות שמטעמן נבחרו. ואולם, מטעמים שונים ובתנאים מסוימים, יכול חבר פרלמנט לעזוב את סיעתו, ואז הוא יכול להיות לסיעת יחיד, להקים סיעה חדשה או להצטרף לסיעה קיימת.

חברי סיעה נתונים בדרך-כלל למשמעת סיעתית, כלומר המחויבות הפוליטית להצביע יחד עם הסיעה בנושאים מסוימים, ככל שהסיעה החליטה לנקוט עמדה אחידה בעניינם. הפרת המשמעת הסיעתית עלולה לגרור צעדים משמעתיים נגד החבר המפר, ובמקרים מסוימים אף הדחה מהסיעה.

## בישראל
בתחילת כהונת כל כנסת, הרכב הסיעות זהה להרכב הנבחרים ברשימות השונות לכנסת, כאשר כל רשימה מורכבת ממפלגה אחת או יותר, ויכולה לכלול גם תנועות שאינן מפלגות. במהלך כהונת הכנסת יכולים חברים בסיעה לפרוש ממנה וסיעות יכולות להתאחד או להתפצל. לכל שינוי בהרכב הסיעות נדרש אישור ועדת הכנסת.

### פרישה מסיעה
עד 1990 יכול היה חבר הכנסת לפרוש מסיעתו באופן חופשי, וליצור סיעה שנקראת סיעת יחיד (ח"כ שפרש אך לא הקים סיעה מכונה "ח"כ יחיד"). מצב זה יצר אפשרות של "עריקה" מסיעה לסיעה, לעיתים קרובות תמורת טובות הנאה, מצב שנתפס בציבור כלא מוסרי ולא תקין. בעקבות זאת, ולאור ריבוי הפרישות בעת המשבר הפוליטי באביב 1990 תמורת טובות הנאה תוקן החוק, כך שקבוצת חברי הכנסת יכולה לפרוש מסיעה ללא סנקציות, רק אם יש בה שליש מחברי הסיעה המקורית, או שהפרישה נעשית בהסכמת הצדדים. פרישה בלא תנאים אלו גוררת סנקציות שונות, בין השאר קיצוץ בתקציב מימון המפלגות, חוסר אפשרות לכהן כשר או סגן שר בתקופת כהונת אותה הכנסת, וחוסר יכולת לכהן בכנסת הבאה מטעם סיעה שכיהנה בכנסת היוצאת ( ו). עד אפריל 2022 הוכרזו שלושה מחברי הכנסת כפורשים: מיכאל נודלמן, אורלי לוי-אבקסיס ועמיחי שיקלי.

בקיץ 2009, הכנסת השמונה עשרה שינתה את החוק כך שפרישה של שבעה חברי כנסת ומעלה תוגדר בכל מקרה התפלגות לגיטימית, גם אם הם אינם שליש מחברי הסיעה המקורית. השינוי בוטל בכנסת שאחריה. בקיץ 2021, אושר תיקון נוסף שמאפשר לארבעה חברי כנסת להתפלג מסיעתם גם אם הם לא שליש ממנה. בדצמבר 2022 הוחזר המצב בו נדרשת פרישה של שליש מהסיעה על מנת להתפלג בצורה לגטימית.

### משמעות הסיעה
עבודת הכנסת מתבצעת ברובה בהתאם לחלוקה לסיעות ולגודלן היחסי של הסיעות השונות.

כמה דוגמאות למשמעות הסיעה:
* מספר החברים בוועדות הכנסת השונות נקבע לפי מספר החברים בסיעה.
* כספי מימון המפלגות מחולקים לפי מספר החברים בסיעה.
* בדיונים מסוימים במליאת הכנסת ניתנת זכות הדיבור רק לנציג אחד של כל סיעה ("דיון סיעתי").
* בוועדת הבחירות המרכזית יש ייצוג לכל סיעה בכנסת היוצאת, ונציגי ארבע הסיעות הגדולות ממונים לסגני יושב ראש ועדת הבחירות (לעיתים מספר הסגנים גדול יותר).
*אם חבר כנסת נפטר או מתפטר מחברותו בכנסת, ייכנס במקומו המועמד הבא ברשימת המועמדים שהציגה הרשימה שבמסגרתה נבחר. מהלך זה נקרא "חילופי גברי".

## ראו גם
*סיעת יחיד

## קישורים חיצוניים

* תפריט הסיעות באתר הכנסת
* 
* 

## הערות שוליים

*
קטגוריה:פוליטיקה
קטגוריה:מפלגות
שמשון מפלייזא

**רבי שמשון בן יוסף הזקן מפלייזא** היה מבעלי התוספות, גיסו של רבנו תם (אחותו מרים נישאה לרבנו תם). 

## חייו
ייתכן שהיה תלמידו של רש"י.

חי ופעל בעיר פלייזא . היה חברו של רבנו תם, ועל אף שהיה מבוגר ממנו פנה אליו בבקשת הסבר לסוגיות בתלמוד בתואר "מורי" והרבה לשבחו, וגם רבנו תם השיב לו בסגנון של תלמיד הפונה לרבו. עדות מאוחרת, אך אמינה, מספרת שרבי שמשון היה גיסו של רבנו תם, אך בשל הפרשי הגילים ביניהם ומהעובדה שבהתכתבויותיהם אין זכר לקשר משפחתי, הסיק אפרים אלימלך אורבך שרבנו תם נשא את רחל, אחותו של רבי שמשון, לאחר פטירתו של האחרון 

מדברי רבנו תם משתמע שרבי שמשון נהרג על קידוש השם, ונקבר רק לאחר כחצי שנה. 

חתנו היה רבי אליעזר, וכפי הנראה הוא "רבי אליעזר מפלירא" המובא בתוספות. נכדיו היו רבי שמשון משאנץ  והריצב"א.

## חיבוריו
חיבר תוספות למסכת שבת, והוא מצוטט כמה פעמים בתוספות הנדפסות על מסכת זו. מובא עוד פעמים מספר בתוספות על מסכתות עירובין,, יבמות, וכתובות, וכן בתוספות שאנץ על מסכת סוטה. יש חוקרים הסבורים כי חיבר תוספות גם למסכתות אלו, ויש סבורים שלא. 

פסקיו הועלו אף הם על הכתב, וצוטטו בידי ראשונים אחרים כמו ראבי"ה, אור זרוע, מהר"ם מרוטנבורג ותשובות מיימוניות. כתב גם חיבור קצר ובו סיכום של הלכות מזוזה, אשר עותק ממנו נשתמר ונדפס מכתב יד.

## משפחת רש"י

## הערות שוליים

קטגוריה:בעלי התוספות
קטגוריה:ראשוני צרפת
קטגוריה:נספים בפרעות
קטגוריה:יהודי צרפת במאה ה-12
אלחנן בן יצחק

רבי **אלחנן בן יצחק** מדנפייר (Dampierre-Sur-Aube) שבצרפת, היה פרשן מבעלי התוספות ופייטן במאה ה-12.

רבי אלחנן היה בנו ותלמידו של ר"י הזקן, מהחשובים שבבעלי התוספות, ובן נינו של רש"י מצד אביו ומצד אמו. חיבר מספר ספרים: "סדר תיקון תפילין", "סוד העיבור"  ו"ספר ליקוטין". כן נשתמרו בידינו כמה פיוטים שכתב. נהרג על קידוש השם בפוגרומים של שנת ד'תתקמ"ד (1184), עוד בחיי אביו. מהר"י קולון כתב עליו: "ומי הם פוסקים גדולים יותר מרבנו יצחק ורבנו אלחנן ז"ל".

חיבר תוספות למסכתות רבות. לידינו הגיעו התוספות שלו למסכת עבודה זרה שנכתבו באזור שנת ד'תתקמ"ב, והן נפסקות בדף ל"ה. גם הרא"ש בתוספות הרא"ש למסכת עבודה זרה שנתחברו על ידו מביא מתוספות רבי אלחנן עד לדף לה. תוספותיו למסכת עבודה זרה הודפסו לראשונה על פי כתב יד בשנת תרס"א על ידי דוד פרנקל בהוצאת "חברת דובב שפתי ישנים". מהדורה חדשה בתוספת הערות הודפסה בבני ברק בשנת תשס"ג על ידי אהרן יעקב קרויזר. לפי אפרים אלימלך אורבך, תוספות למסכת עבודה זרה המודפסות, שחוברו על ידי תלמיד רבנו פרץ, מקורן העיקרי בתוספותיו של רבינו אלחנן. וכן תוספות למסכת שבועות המודפסות, שחוברו על ידי רבי אליעזר מטוך, ותוספות למסכת חגיגה המודפסות מקורן העיקרי בתוספותיו של רבינו אלחנן.

רבי אלחנן נזכר כמה פעמים בשמו בתוספות המודפסות. בנו הוא רבי שמואל המוזכר בתוספות במסכת ערכין. על פי אורבך הוא מחבר התוספות למסכת מועד קטן.

## משפחת רש"י

## קישורים חיצוניים
* 
* 
* 
* תוספות על מסכת עבודה זרה לרבינו אלחנן ברבינו יצחק (בעל התוספות) מדמפיר ז"ל, הוסיאטין תרס"א, באתר היברובוקס.

## הערות שוליים

קטגוריה:בעלי התוספות
קטגוריה:תלמידי ר"י הזקן
קטגוריה:פייטני אשכנז וצרפת
קטגוריה:משפחת רש"י
קטגוריה:ראשוני צרפת
קטגוריה:יהודים הקבורים בצרפת
קטגוריה:נספים בפרעות
קטגוריה:יהודי צרפת במאה ה-12
טיוהאר

**טיוהר** הוא כינויו של משה קסטיאל (נולד ב-1968) - מורה רוחני, תקליטן ומפתח שיטות מדיטציה.

## קורות חייו
נולד בישראל ברמת השרון ושירת בצה"ל במסגרת חטיבת גולני.
לאחר שירותו הצבאי טייל מספר שנים במזרח הרחוק וזכה להצלחה כתקליטן מסיבות טראנס בגואה שבהודו. הוא החל ללמוד תורות רוחניות והושפע רבות מהתאולוגיה ושיטות המדיטציה של אושו.

בשלהי 1996 החל להתגבש סביב טיוהר גרעין של חניכים, ובשנת 2000 הקים בחופי קוסטה ריקה מרכז רוחני בשם "פאצ'ה מאמה". בתקופה זו זכה טיוהר לפרסום בתקשורת הישראלית כשנודע כמורו הרוחני של שחקן הכדורסל דורון שפר. כיום הוא ממשיך להופיע ברחבי העולם כתקליטן וכמורה רוחני המעביר סאט-סאנגים (מפגשים רוחניים), ומנהיג את קהילתו בקוסטה ריקה.

## קישורים חיצוניים
*"קריאה להתעוררות" - אתר תלמידי טיוהר
*"פאצ'ה ממה" - הכפר האקולוגי הרוחני בקוסטה ריקה
*תומר פרסיקו, פגישה עם טיוהר, בלוג באתר "רשימות", 10.10.2006

קטגוריה:תקליטנים ישראלים
קטגוריה:מדיטציה
קטגוריה:ישראלים שנולדו ב-1968
תסמונת פארי-רומברג

**תסמונת פארי-רומברג** (אנגלית: Parry-Romberg syndrome) היא תסמונת הקרויה על שמו של המדען היהודי שגילה אותה, מוריץ היינריך רומברג (1795–1873) (שהמציא את מבחן רומברג) והמדען הבריטי כיילב היליר פארי (1755–1822). מדובר בהפרעה נוירולוגית נדירה המאופיינת באטרופיה (דלדול/ ניוון) של מחצית הפנים, ובדרך כלל גורמת לאסימטריה בולטת בפנים בנוסף למה שנקרא COUP DE SABRE (חתך מחרב) והרס של רקמות כמו סחוס, עצם, עור, שריר, שומן בצד אחד של הפנים, לרוב שמאל. התסמונת נפוצה יותר בנשים. עדיין לא ידוע מדוע מתחילה התסמונת, כיצד תסתיים ומתי, אך בכל המקרים קיימת עצירה בשלב מסוים או לכל הפחות הפוגה. הטיפול המוצע לסובלים מהתסמונת הוא טיפול קוסמטי של מילוי או שחזור לתיקון הנזקים שיצרה האטרופיה. 

## קישורים חיצוניים

קטגוריה:הפרעות עצבים, שורשי עצב ומקלעות עצביות
קטגוריה:תסמונות
קטגוריה:מחלות נדירות
משולם בן נתן

הרב **משולם בן נתן** ממלון (בקרבת פריז. בצרפתית: Melun) (1120 - ?) היה מחכמי צרפת, חבר בית הדין של פריז, ובר פלוגתא של רבנו תם.

נולד בנרבונה בשנת 1120. היה חבר בית הדין של רבי טודרוס בן משה ורבי אברהם אב בית דין הידוע כ"בעל האשכול", שניהם מגדולי נרבונה. אחר כך עבר צפונה לכהן כרב העיר מלון. היה בעל דעות עצמאיות בהלכה, ויצא נגד מנהגים מקובלים רבים בצרפת. כמו כן הביא לצרפת הצפונית הכרעות הלכתיות ונוסחאות שונות בתלמוד שנהגו בפרובאנס בה גדל.

ידוע בעיקר בשל מחלוקתו עם רבנו תם, שהתנהלה בהתכתבות ארוכה ביניהם, שחלקה שרד בתוך ספר הישר. רבנו תם תוקף אותו בחריפות על הגהותיו בנוסח הגמרא, וכאשר שמע שהתיר מנהגים מקובלים בצרפת אף איים שיחרים את השומעים לדבריו. רבי משולם השיב שאינו מתקן גרסאות אלא מציג את הגרסאות השונות זו לצד זו, ודווקא חכמי צרפת מחקו גרסאות בתלמוד. בדומה הוא מזכיר הלכות בהם רבנו תם עצמו הקל, והוא לא יצא כנגדו כיוון שכל רב קהילה הוא "מרא דאתרא" במקומו. רבנו תם לא קיבל את טענותיו והדגיש שיש הבדל בין מקרים מיוחדים, למנהגים מפורסמים ומקובלים בין ההדיוטות. 

## לקריאה נוספת
* רמי ריינר, "פרשנות והלכה: עיון מחודש בפולמוס רבנו תם ור' משולם", **שנתון המשפט העברי** כא (תשנ"ח-תש"ס), עמ' 207–239. 
* רמי ריינר, ר' משולם בן נתן: בין נרבון למלאון ובין תדמית למציאות, JSIJ גיליון 23, 2023

## הערות שוליים

קטגוריה:ראשוני צרפת
קטגוריה:חכמי פרובנס
קטגוריה:ילידי 1120
קטגוריה:יהודי פרובאנס במאה ה-12
קטגוריה:יהודי צרפת במאה ה-12
אליעזר ממיץ

רבי **אליעזר בן שמואל מ[[מץ|מיץ]]** (**הרא"ם**), (1140 לערך – 1237), נתפרסם בעיקר בשל חיבורו "ספר יראים".

## ביוגרפיה
היה תלמידם של רבנו תם והרשב״ם, ורבם של רבי אלעזר מוורמס בעל "ספר הרוקח", הראבי"ה - רבי אליעזר בן יואל הלוי מבון ומקלן, רבי ברוך בן שמואל ממגנצא ורבי שמחה בן שמואל משפירא. כיוון שלמד מרבני צרפת ולימד את גדולי חכמי אשכנז בדור הבא, הוא חוליה חשובה בקשר שבין מרכזי התורה בשתי הארצות.

ישב בדין כבר בפני רבו רבנו תם, לפני שעבר לעיר מץ. עסק תקופה מסוימת גם בהלוואת כספים, כפי שנראה מתשובתו בעניין, ומסופר שהיה גבאי צדקה.

בנותיו מתו עליו בחייו ובנים כנראה לא היו לו, כפי שהוא כותב בסוף ספרו:"ספר יראים יהיה לי לזיכרון, כי גדול חרון. ומתו בנותי, ואספו וכלו טובותי. ונשארתי לבדי ואין מחזיק בעדי"אין לזהותו עם רבי אליעזר בן שמואל החתום על תקנות משנת תתק"פ ותתקפ"ג.

## חיבוריו
חיבר תוספות למסכתות ברכות, שבת, פסחים, נדרים, זבחים, חולין ונזיר. בתוספות הנדפסות למסכת שבת נשמרו הקושיות שהקשה לרבו הרשב"ם והתשובות שענה לו.

### ספר יראים

אחד מספריו החשובים שנתפרסמו הוא "ספר יראים". הספר כולל את דיני המצוות, על פי מניינו של רבי יהודאי גאון, וכן קצת ענייני מוסר ודרך ארץ. הוא חילק את המצוות לשבעה "עמודים" שכל אחד מהם כולל סוג אחד של מצוות.

## לקריאה נוספת
* אפרים אלימלך אורבך, **בעלי התוספות**: תולדותיהם, חיבוריהם, שיטתם, ירושלים: מוסד ביאליק, 1986, פרק ד, עמ' 154.

## קישורים חיצוניים
* 
* 
* ספר היראים, וילנא תרס"ב, באתר דעת
* 

## הערות שוליים

אליעזר ממיץ
אליעזר ממיץ
אליעזר ממיץ
קטגוריה:יהודים הקבורים בצרפת
קטגוריה:מחברי ספרי מניין המצוות
קטגוריה:מץ: רבנים
קטגוריה:נפטרים ב-1175
קטגוריה:יהודי אשכנז במאה ה-12
STS-99

**STS-99**, היא המשימה ה-97 בתוכנית מעבורות החלל של נאס"א והמשימה ה-50 שנחתה במרכז החלל קנדי. מטרתה העיקרית של משימה זו הייתה מיפוי טופוגרפי.

## צוות
* **מפקד המשימה:** קווין קרגל 
* **טייס:** דומיניק גורי 
* **מומחה למשימה:** ג'נט לין קבנדי 
* **מומחה למשימה:** ג'אניס ווס 
* **מומחה למשימה:** ממרו מורי (Mamoru Mohri)
* **מומחה למשימה:**  גרהרד תילה (Gerhard P.J. Thiele)

## המשימה
מטרתה העיקרית של משימה זו הייתה מיפוי טופוגרפי במסגרת מיזם Shuttle Radar Topography Mission (או בקיצור SRTM), מיזם בינלאומי בראשותן של הסוכנות הלאומית לדימות ולמיפוי (National Imagery and Mapping Agency) ונאס"א ובהשתתפות מרכז החלל הגרמני (Deutsches Zentrum für Luft- und Raumfahrt).

מטרת המיזם הייתה בניית מאגר מידע טופוגרפי ברזולוציה גבוהה של רוב פני השטח של כדור הארץ. המיזם מתבסס על מערכת רדאר מיוחדת שהועלתה על מעבורת אנדוור ופעלה במשך כל 11 ימי המשימה. הרדאר אסף במשך כל המשימה 8 טרה-בייט של מידע, כדי ליצור מאגר תמונות תלת־ממדיות של פני כדור הארץ שאין שני לו.

בנוסף לתרומתו לבניית מפות טובות יותר, סייע המיפוי גם לבנות מודלים של ניקוז שפכים ומים, ליצור סימולטורי טיסה מציאותיים, למקם אנטנות סלולריות ולשפר את שיטות הניווט ובטיחותן.

המיפוי החל 12 שעות לאחר השיגור המוצלח של המעבורת ובדיקת מערכת הרדאר. צוות המשימה התחלק לשני צוותים וכך יכלו לעבוד ברצף כל שעות היממה.

המיפוי נעשה ללא תקלות וקשיים מיוחדים. במשך 222 שעות ו-23 דקות של מיפוי התקבלו 99.98% מקו רוחב 60 מעלות צפון עד קו רוחב 56 מעלות דרום.

## ראו גם
* משימות מעבורות החלל

## קישורים חיצוניים

* אודות משימת STS-99 באתר נאס"א
* תיאור המשימה
* דיווח לעיתונות
* סרט עם תקציר של מהלך המשימה
* 

STS-099
קטגוריה:2000 בארצות הברית
אוסמופוביה

**אוסמופוביה** (מיוונית: אוסמו=ריח, פוביה=פחד) היא פוביה מריחות חזקים או מסוימים. לרוב מדובר בריחות רעים, אך הרגישות עלולה להתרחב לכל ריח שהוא.

בדרך כלל אוסמופוביה מהווה תסמין של הסובלים ממיגרנה כרונית, אשר מוגברת על ידי הריח. על פי אחד המחקרים, כ-25% מהסובלים ממיגרנות מראים דרגה כלשהי של אוסמופוביה. 

יש אנשים הסובלים מן הבעיה, אשר מטפלים בה באמצעות ריחות נעימים כגון אזוביון או מנטה.

## קישורים חיצוניים

* Kelman L (November 2004). "The place of osmophobia and taste abnormalities in migraine classification: a tertiary care study of 1237 patients". Cephalalgia 24 (11): 940–6
* Kelman L (2004). "Osmophobia and taste abnormality in migraineurs: a tertiary care study". Headache 44 (10): 1019–23

קטגוריה:פוביות
קטגוריה:ריח
עדניים

**עדניים** (שם מדעי: Paradisaeidae; מכונות גם **ציפורי גן עדן**) היא משפחת עופות מסדרת ציפורי השיר, אשר נודעות בייחוד ביפי נוצותיהן המגוונות, ומכאן שמן.

## מאפיינים
הנוצות המגוונות והארוכות מופיעות בעיקר אצל הזכרים, ומשמשות כאמצעי חיזור להרשמת הנקבות, אולם בקרב חלק מהמינים גם לנקבות נוצות מרהיבות עין.

מרחב התפוצה של ציפורי גן העדן הוא בחלק מאיי אינדונזיה, בצפון אוסטרליה, ובעיקר בגינאה החדשה.

ציפורי גן העדן מאוימות משתי סיבות עיקריות; הראשונה - הילידים באזורי תפוצתן נוהגים זה מאות שנים לצוד אותן כדי להשתמש בנוצותיהן בטקסי פולחן וכן למכירה. הסיבה השנייה - בית הגידול של הציפור - יערות הגשם - נכרתים על ידי האדם כדי להשתמש בהם בתעשייה.

ציפור גן עדן מופיעה בדגלה של פפואה גינאה החדשה.

## מיון העדניים
במשפחה 14 סוגים:
* משפחת עדניים (Paradisaeidae)
** סוג ומין יחיד עדני העורב (*Lycocorax pyrrhopterus*)
** סוג מנוקוד (*Manucode*)
** סוג ומין יחיד עדני מריע (*Phonygammus keraudrenii*)
** סוג פרדיגלה (*Paradigalla*)
** סוג אסטרפיה (*Astrapia*)
** סוג פרוטיה (*Parotia*) - בו המין עדני לוס
** סוג ומין יחיד עדני מלך-סקסוניה (*Pteridophora alberti*)
** סוג לופוריה (*Lophorina*) - בו עדני מפואר
** סוג עדני מגלני (*Epimachus*) - בו עדני סייפני
** סוג עדני מגלני שחור-מקור (*Drepanornis*)
** סוג עדני חשוף-ראש (*Diphyllodes*)
** סוג ומין יחיד עדני מלכותי (*Cicinnurus regius*)
** סוג ומין יחיד דגלן (*Semioptera wallacii*)
** סוג ומין יחיד עדני תריסר החוטים (*Seleucidis melanoleuca*)
** סוג בת-עדן (*Paradisaea*)

## תמונות

Epimachus meyeri by Bowdler Sharpe.jpg
Ptiloris victoriae.jpg
Wilson's Bird of Paradise Best.jpg|עדני וילסון
Ribbon-tailed Astrapia.jpg
Raggiana Bird-of-paradise SMTC.jpg


## קישורים חיצוניים

* 
* סרטון על ציפור גן עדן
* מאמר על פרויקט צילום ציפורי גן עדן, אתר נשיונל ג'יאוגרפיק
* 

*
קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס
גודל פיזיקלי

**גודל פיזיקלי** הוא כינוי לתכונה הניתנת למדידה של עצם מסוים. זמן, אורך, מהירות וכדומה הם גדלים פיזיקליים. לכל גודל פיזיקלי יש יחידת מידה. לדוגמה, זמן ניתן לחשב ביחידות מידה של שניות, דקות, שעות, יום, לילה, יממות, שבועות, חודשים, שנים, עשורים, מאות, מילניומים וכיוצא בכך. למעשה, גודל פיזיקלי הוא מה שנותן למספר את המשמעות שלו. למשל, "הדרך ארכה ארבעים" הוא משפט חסר משמעות. עם זאת יש משמעות למשפט "הדרך ארכה 40 **דקות**" ומשמעות **שונה** למשפט "הדרך ארכה ארבעים **ק"מ**".

לגודל שיחשב כגודל פיזיקלי, חייבים להיות כל שלושת המאפיינים הבאים:
#הגדרה ספציפית
#ביטוי כמותי (מדידה או חישוב)
#יחידת מידה מוסכמת

## גודל פיזיקלי בסיסי
במערכת SI ישנם שבעה גדלים פיזיקליים בסיסיים, שנמדדים באחת משבע היחידות הבסיסיות (בסוגריים): מרחק (מטר), מסה (קילוגרם), זמן (שנייה), זרם חשמלי (אמפר), טמפרטורה (קלווין), כמות חומר (מול) ועוצמת הארה (קנדלה).

ישנם גדלים פיזיקליים רבים, שאינם בסיסיים: שטח, תאוצה, קיבול ועוד, גדלים אלה נגזרים מהגדלים הבסיסיים. כך למשל מדידת שטחים היא הכפלת אורך באורך ולכן אינה בסיסית. בהתאם, יחידות המידה למדידת שטחים אינן יחידות בסיסיות והן נגזרות מיחידות המידה של אורך.

## בתורת הקוונטים
בתורת הקוונטים כל גודל פיזיקלי מדיד מתואר על ידי אופרטור הרמיטי. הערכים שניתן לקבל במדידה הם הערכים העצמיים של האופרטור.

## ראו גם
* רשימת יחידות מידה

## קישורים חיצוניים

* הגודל של דברים ביקום - המחשה ויזואלית דינמית של יחסי הגדלים מהאטום ועד לגלקסיה.

*
הנחשול

**הנחשול** (באנגלית: **The Wave**) הוא סרט טלוויזיה אמריקני מ-1981 שביים אלכסנדר גראסהוף, על פי תסריט של ג'וני דוקינס. הוא מבוסס על הספר "הגל" (אותו שם במקור) מאת מורטון רו. הסרט מתאר ניסוי אמיתי שערך מורה בבית ספר בפאלו אלטו שבקליפורניה בשנת 1967. באמצעות הניסוי ביקש המורה להוכיח את הקלות הבלתי נסבלת של יצירת חברה מפלה, פשיסטית ואלימה ולהתריע על סכנת הציות העיוור.

## עלילה
הסרט עוסק במורה למדעי החברה שנשאל שאלה איך עם שלם של מיליוני אנשים הלכו בציות עיוור אחר הנאצים, שאלה שעליה אינו מצליח להשיב. המורה מחליט לערוך ניסוי: הוא מתחיל להחדיר בתלמידים משמעת בצורה קשוחה, מאחד אותם תחת השם "הנחשול", והופך אותם לחיילים צייתנים ומובחרים בארגון מחתרת קיצונית דמיוני שפועל למען מהפכה עתידית. ארגון "הנחשול" מגייס עוד ועוד אנשים, ונוצר מעין טרור בית ספרי. הארגון מאיים על כולם ומשתלט על בית הספר. תלמידה בשם לורי סונדרס שמנסה להתנגד לנחשול, מוחרמת. בתחילה נראה שהיא אינה פוחדת מהמהפך שחל בכיתה, אבל בהדרגה היא מבינה שמשהו גדול קורה בכיתה ובבית הספר. היא מנסה בכל כוחה לשכנע את הכיתה ש"הנחשול" מסוכן וקיצוני, וכמוצא אחרון היא פונה אל המורה בבקשה לעצור את "הנחשול".

בסוף הסרט, לאחר בקשתה של לורי, המורה מודיע לתלמידים על מפגש כללי של חברי "הנחשול" שיתקיים אחר הצהריים. בפגישה הוא מספר להם שהנחשול קיים גם בבתי ספר נוספים רבים ברחבי הארץ, וכי זו איננה קבוצה קטנה ומצומצמת אלא קבוצה אדירת ממדים שהולכת אחרי מנהיג פוליטי. ואז הוא חושף בפניהם את דמות המנהיג, והוא לא אחר מאשר אדולף היטלר. הם הלכו שבי אחר אידאולוגיה נאצית ומסוכנת שעיוותה את שיקול דעתם.

## פרסים
סרט הטלוויזיה זכה בפרס אמי לשנת 1982 לתוכנית הילדים המצטיינת, ובפרס פיבודי לשנת 1981 ופרס האמן הצעיר לשנת 1981 לספיישל הטלוויזיה הטוב ביותר - הנאה משפחתית.

התסריטאי ג'וני דוקינס היה מועמד לפרס הומניטאס לשנת 1982 בקטגוריית 60 הדקות, ולפרס של איגוד התסריטאים האמריקאי לשנת 1983 להצגת הילדים הטובה ביותר.

## עיבודים
בשנת 2008 יצאה גרסה נוספת לסרט בגרמניה בשם "Die Welle".

## ראו גם
* הגל השלישי - תיאור הניסוי המקורי
* הניסוי של מילגרם
* קונפורמיות

## קישורים חיצוניים

* 
* 

## הערות שוליים

קטגוריה:סרטי 1981
קטגוריה:סרטי דרמה אמריקאיים
קטגוריה:סרטים אמריקאיים המבוססים על סיפור אמיתי
קטגוריה:סרטים על חינוך והוראה
קטגוריה:הגל השלישי
קטגוריה:סרטים על השואה
קטגוריה:זוכי אמי בפריים טיים: תוכנית ילדים
Lonesome Crow

**Lonesome Crow** הוא אלבום הבכורה של הלהקה הגרמנית, סקורפיונז, שיצא בשנת 1972. האלבום הוא בז'אנר של רוק מתקדם ומפיק האלבום הוא קוני פלאנק.

## רשימת הרצועות




## צוות
*קלאוס מיינה - שירה
*מייקל שנקר - גיטרה ראשית
*רודולף שנקר - גיטרה
*וולפגנג דזיוני - תופים
*לותאר היימברג - גיטרה בס

## קישורים חיצוניים

קטגוריה:אלבומי בכורה מ-1972
קטגוריה:אלבומי הסקורפיונז
קטגוריה:אלבומים באנגלית
קטגוריה:אלבומי רוק מתקדם
שרה'לה שרון

**שרה (שרה'לה) שרון** (נולדה ב-4 בפברואר 1948) היא זמרת ושחקנית ישראלית, מנחת תוכניות שירה בציבור, ומהדמויות הבולטות בישראל בהנחלת הזמר העברי ובתחום השירה בציבור.

## ביוגרפיה
שרון נולדה וגדלה בשם **שרה אלתר** בקיבוץ אשדות יעקב איחוד, למשפחה בת חמישה ילדים. סיימה הכשרה מקצועית כמורה למוזיקה במדרשה ועבדה במקצועה בקיבוץ ובבתי ספר בסביבה עד גיל 50, בו החליטה לפרוש מההוראה. בשנת 1978 הוקם מועדון הזמר של עמק הירדן ביוזמתו של ירוחם כהן מאפיקים, שהיה אז רכז המחלקה לתרבות במועצה האזורית עמק הירדן, ושרון קיבלה את תפקיד ההנחיה של המועדון. בשנות השמונים צולמו תוכניות המועדון לטלוויזיה הישראלית ושרון הפכה לידועה בתחום השירה בציבור, כשהקהל הרחב הצטרף לשירי ארץ-ישראל בהנחייתה. תקליט שהוציאה שרון עם מקהלת המועדון זכה להצלחה רבה.

ב-1993 זכתה שרון עם להקתה החד פעמית "שירו" בתחרות הקדם-אירוויזיון ויחד הם ייצגו את ישראל באירוויזיון 1993 באירלנד. השיר שביצעו, "שירו" (טהרלב - פייקוב), הגיע לבסוף למקום ה-24 מתוך 25. בהופעת האירוויזיון הצטרפה ללהקה הזמרת ורדה זמיר בתור זמרת ליווי.

בשנת 1999 שיחקה בסדרת הטלוויזיה "פאזל" ובשנת 2000 הופיעה בתפקיד עצמה בפרק בקומדיית המצבים "שמש".

ב-2002 הוציאה שרון את אלבום ההופעה "בהופעה חיה", עם להקת "הדור הצעיר", אך הוא לא זכה להצלחה רבה.
ב-2005 השתתפה בתפקיד אורח בעונה השנייה של הסדרה "השיר שלנו", בתור אמו של זוהר (רן דנקר).

בשנת 2008 גילם הקומיקאי טל פרידמן את דמותה במערכון בתוכנית "ארץ נהדרת".

בשנת 2018 השתתפה בתוכנית הטלוויזיה "אף פעם לא מאוחר" ברשת לצד רבקה מיכאלי, נורית גפן וציפי פינס.

בשנת 2020 שיחקה את דליה בקומדיית המצבים "סברי מרנן". ב-2022 השתתפה בתפקיד שופטת באחד המערכונים של תוכנית הסאטירה "ארץ נהדרת". ביולי של אותה שנה, בראיון במסגרת המדור "ענייני פנים" של עיתון הארץ, סיפרה שרון כי בשנות ה-80 נשלחה למשימות סודיות בברית המועצות.

### חייה האישיים
שרון הייתה נשואה ליענק'לה מאז 1967 ועד למותו ב-2023. הוא עבד במפעל בקיבוץ ולאחר מכן שימש כמנהלה האישי. להם ארבעה ילדים.

אחיינה, , הוא מחללי אסון המסוקים.

## קישורים חיצוניים

* 
* 
* 

## הערות שוליים

קטגוריה:זמרות השרות בעברית
קטגוריה:אשדות יעקב איחוד: אישים
קטגוריה:שירה בציבור בישראל
קטגוריה:נציגי ישראל באירוויזיון
קטגוריה:משתתפי אירוויזיון 1993
קטגוריה:מורות למוזיקה בישראל
קטגוריה:מורים למוזיקה בישראל
קטגוריה:מתמודדות קדם-האירוויזיון
קטגוריה:זמרות ישראליות
קטגוריה:זמרים ישראלים
קטגוריה:משתתפי אף פעם לא מאוחר
קטגוריה:ישראליות שנולדו ב-1948
קטגוריה:ישראלים שנולדו ב-1948
באד גאסטיין

**באד גאסטיין** (בגרמנית: **Bad Gastein**) היא עיירת נופש עתיקה במדינה הפדרלית האוסטרית זלצבורג, במרחק של כ-90 ק"מ מהעיר זלצבורג. העיירה שוכנת למרגלות הרי הוהה טאורן, ליד הר שְטוּבְּנֶרקוֹגֶל. העיירה היא מקום תיירות אטרקטיבי ביותר.

## היסטוריה
לאחר השואה פעל בעיירה מחנה עקורים בו התגוררו מעל 2,000 ניצולי שואה במשך מספר שנים. הם התגוררו בבתי מלון ובבתים פרטיים בעיירה, אותם הפקיע צבא ארצות הברית לתקופה של מספר שנים. המחנה פורק לאחר שניצולי השואה עזבו ליעדי הגירה שונים, בעיקר למדינות שונות באירופה, לארצות הברית ולארץ ישראל.

## גורמי המשיכה לעיירה
העיירה נחשבת לעיירה איכותית ביותר בין מכיוון שיש בה אתר סקי נרחב, שמונה עשר מעיינות מים חמים בחום של כ-48 מעלות צלזיוס, קרבה לאלפים האוסטרים, קרבה לעמק המרפא גשטיין, מפלי קרימל ששוכנים במרחק של כ-60 ק"מ, הבארים המרובים והקזינו.

## קישורים חיצוניים

* 
* 

## הערות שוליים

קטגוריה:זלצבורג (מדינה): יישובים
קטגוריה:אתרי סקי באוסטריה
מיל רוק

**מיל רוק** (באנגלית: **Mill Rock Island**) הוא אי קטן המצוי בין הרבעים מנהטן וקווינס בעיר ניו יורק. האי ממוקם דרומית לאיים רנדל ווורד במקום המפגש של איסט ריבר ונהר הארלם, במדינת ניו יורק שבארצות הברית.
## היסטוריה
בשנת 1701 בנה ג'ון מארש (John Marsh) טחנת קמח על האי (באנגלית: "מיל" - mill), על שמה קרוי האי - שהיה באותה עת שני איים - האי מיל הגדול והאי מיל הקטן. מאוחר יותר שימש האי כחווה של סנדי גיבסון (Sandy Gibson) אשר השתלט על האי בלי אישור. במלחמת 1812 היה באי מוצב אמריקאי כחלק ממוצבים שנבנו להגן על נמל ניו יורק מפני הצי הבריטי. מוצב זה כלל שני תותחים והגן על המעבר למצר לונג איילנד.

בשנת 1885 פוצץ חיל ההנדסה של צבא ארצות הברית 136,000 ק"ג של חומר נפץ על הסלעים בקרבת האי - הפיצוץ החזק ביותר בהיסטוריה של האזור (פיצוץ שהורגש עד פרינסטון בניו ג'רזי) במטרה להרחיב את המעבר לספינות באזור. בשרידי הפיצוץ נעשה שימוש על מנת למלא את המצר הימי בין האיים וכיום שניהם יחד מהווים את האי מיל רוק.

כיום מהווה האי פארק, בבעלות ובאחזקת מחלקת הפארקים והנופש של עיריית ניו יורק. בחופו הדרומי של האי ישנו מעגן, אולם האי אינו פתוח לציבור במטרה לשקם את צמחיית הבר של האי.

## גלריה

קובץ:Mill Rock Park South of Randall's Island.jpg|האי מיל רוק שמדרום לאי ראנדלס.
קובץ:Mill Rock Park from the North at the Randall's Island.jpg|האי מיל רוק במבט מצפון (מהאי ראנדלס).
קובץ:The Confluence between Harlem River & East River South to Randall's Island.jpg|מפגש הנהרות הארלם ואיסט מדרום לאי ראנדלס. המפגש מתקיים מצפון ובצמוד לאי מיל רוק.


## קישורים חיצוניים

* מידע על האי באתר מחלקת הפארקים והנופש של עיריית ניו יורק

קטגוריה:איסט ריבר: איים

קטגוריה:ניו יורק: היסטוריה
קטגוריה:מדינת ניו יורק: איים לא מיושבים
קטגוריה:ניו יורק: איים
צאלק פרחודניק

**בצלאל** (**צַאלֶק**) **פֵּרֵחוֹדְניק** (בפולנית: **Calel** (**Calek**) **Perechodnik**; 8 בספטמבר 1916 – 1944) היה יהודי בן העיירה אוטבוצק שליד ורשה, שתיעד את קורות משפחתו בזמן הכיבוש הנאצי בפולין, במסגרת יומן אשר כתב באותה תקופה. בתקופת המלחמה שימש כשוטר במשטרה היהודית של אוטבוצק.

באוקטובר 1944, זמן מועט לפני כניעתם של הגרמנים, נספה צאלק בוורשה, במהלך ההתקוממות הפולנית.

## יומן
צאלק כתב את יומנו בזמן שאירועי האימים התרחשו לנגד עיניו. הוא כתב על אודות אובדן אשתו ובתו האהובות שנשלחו לטרבלינקה, תפקידו כשוטר בשירות הגרמנים, והסתתרות הנותרים ממשפחתו בדירת מסתור, ברובע הפולני בוורשה הכבושה. את יומנו כתב צאלק באופן ריאלסטי וחד, ובו ניתח, מתוך הידע המועט שהיה ברשותו, את שהתרחש לנגד עיניו. היומן נמצא על ידי אחיו, פסח פרחודניק, הניצול היחיד מקרב המשפחה, והוצא לאור לאחר המלחמה בשם "התפקיד העצוב של התיעוד".

היומן הוא תיעוד נדיר ממקור ראשוני לחוויותיו ורגשותיו של שוטר יהודי בתקופת השואה. כך הוא תיעד את הבלבול שזרעו הגרמנים, שהוביל לכך שהוא וחבריו השוטרים הובילו את אחיהם להשמדה - ואף את בני משפחתם הקרובים.

ביומן, שנכתב סמוך מאוד למאורעות, לא נראה שיש חיפוי על המעשים הקשים שצאלק נדחק אליהם במהלך השואה והכָּאוֹס שיצרו הגרמנים. הוא מתאר בצורה יבשה ואף בביקורת עצמית נוקבת את מעשיו, כאשר בין השורות עולה תחושת ההפתעה שלו מעצמו, מכך שהוא עצמו הגיע למעשים כאלה:

## לקריאה נוספת
* צאלק פרחודניק, **התפקיד העצוב של התיעוד: יומן מחבוא** (עברית: אורי אורלב - חלק א, צופיה שיבר (פרופסורסקי) - חלקים ב, ג), ירושלים: כתר, 1993.

## קישורים חיצוניים

* על צאלק פרחודניק ויומנו במגזין המקוון של יד ושם
* על צאלק פרחודניק ויומנו בפודקאסט של יד ושם (עם תמלול)
* 

## הערות שוליים

קטגוריה:יהודים בשואה: פולין
קטגוריה:כותבי יומן בשואה
קטגוריה:פולנים שנולדו ב-1916
קטגוריה:פולנים שנפטרו ב-1944
מדוז (אי)

**האי מדוז** (**אי מישור העשב** באנגלית: **Isle of Meadows**) הוא אי קטן בלתי מיושב המצוי בחופו המערבי של רובע סטטן איילנד של העיר ניו יורק במדינת ניו יורק שבארצות הברית.

האי ממוקם בשפך של פרש קילז לארתור קיל.

האי נמצא בבעלות ובניהול עיריית ניו יורק ומאז שנות ה-90 של המאה ה-20 היווה חלק ממזבלת פרש קילז כיום מהווה האי שמורת טבע ואזור קינון לציפורים.

## קישורים חיצוניים

קטגוריה:סטטן איילנד
קטגוריה:מדינת ניו יורק: איים לא מיושבים
קטגוריה:ניו יורק: איים
פוטופוביה

**פוטופוביה** (בעברית: **בַּעַת אור**; פוטו - אור, פוביה - פחד; רגישות לאור) היא תסמין של רגישות יתר לאור והפחד (בעת) או סלידה מהשמש וממקומות מוארים היטב. הסובלים מפוטופוביה בדרך כלל מחפשים מקלט במקומות חשוכים.

## סיבות
פוטופוביה עשויה להתפתח עקב מספר מצבים רפואיים שונים הקשורים לעין ולמערכת העצבים. פוטופוביה המתחילה בחריפות ובפתאומיות עשויה להיות סימן לדלקת קרום המוח.

נגרמת כתוצאה משיתוק השרירים הקרנייאלים 2,3 האחראים על כיווץ והרפיית האישונים.
מחלות נפוצות הגורמות לפוטופוביה הם מיגרנה ודלקות שונות במוח ובעין.
חיות שנדבקו במחלת הכלבת מראות גם הן סימנים של פוטופוביה.

## במיתולוגיה
בפולקלור ובמיתולוגיה, יצורים רבים סובלים מפוטופוביה:
* הטרול הנורדי נהפך לאבן או נשאר כלוא מעל פני האדמה כשהשמש זורחת.
* על פי פאראצלסוס, הגמד מתפוצץ כשהוא עולה מעל פני האדמה, כדברי ק.ס. לואיס: "אם הוא רק יוציא את פרצופו... הוא יתנפץ לרסיסים, כמו שאדם היה מתפוצץ אילו היה יוצא לחלל".
* במיתולוגיה האנגלית, הגובלין אינו יכול לסבול אור יום.
* אלמנט נפוץ במיתוס הערפד הוא חוסר יכולתו לשהות באור, כאשר התוצאה היא בדרך כלל שרפה או הפיכתו לגל אפר.

## בתרבות
* בספרי ג'.ר.ר. טולקין, הרגלים של גובלינים רועדות והם נעשים שיכורים כשהם באור יום, לעומת טרולים שהופכים לאבן.
* בספרי הילדים של למוני סניקט "סדרה של צרות", הזומבים נסוגים כשעולה השחר.
* בסרטי הגרמלינים הם לא יכולים לסבול אור אפילו לרגע.
* בסדרת הספרים "טוב- טוב הגמד" (וגם בסדרת הטלוויזיה) הטרולים הופכים לאבן בזריחה.
* בסיפור דרקולה מאת ברם סטוקר, דרקולה וערפדים בני דמותו אינם יכולים לשאת אור יום.

## ראו גם
*פוביה
## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הפרעות בראייה ועיוורון
קטגוריה:פוביות
רביולי

**רביולי** (באיטלקית: **Ravioli**) הוא שמם כיסוני בצק ממולאים. שם הגיע המילה האיטלקית *riavvolgere* שמשמעותה לעטוף. רביולי מורכב ממילוי עטוף בבצק פסטה דק. הם בדרך כלל מוגשים במרק או עם רוטב, ומוצאם במטבח האיטלקי המסורתי. רבילוי הם בדרך כלל מרובעים, אך נעשה שימוש גם בצורות אחרות, כולל עגולות וחצי עיגול (mezzelune).

רביולי מופיע בספר הבישול מהמאה ה-14 שיטת הבישול תחת השם *rauioles.* רביולי מוזכרים במכתבים האישיים של פרנצ'סקו דאטיני (Francesco Datini), סוחר מפראטו במאה ה-14. בוונציה. באופן מפתיע, היו גם אזכורים של רביולי באנגליה באותה המאה, בספר בישול של השפים של המלך ריצ'רד השני. הם מכונים "rauioles". כתב היד "Libro per cuoco" מהמאה ה-14 הציע רביולי מעשבי תיבול ירוקים מבושלים וטחונים, מעורבים בביצה טרופה וגבינה טרייה, מבושלים במרק סמיך מתובלים ב"תבלינים מתוקים וחזקים". ברומא, רביולי כבר היו ידועים היטב כאשר הטבח, ברטולומאו סקאפי הגיש אותם עם עוף מבושל בקונקלווה האפיפיורי בשנת 1549.

המלית יכולה להיות מבוססת על בשר (בקר, חזיר, עוף או תערובת שלהם), דגים, פירות ים, חלמונים, גבינה או תערובת גבינות. מליות אטלקיות מסורתיות אחרות כוללות בין היתר ריקוטה מעורבת עם גבינה מגוררת וירקות. רביולי מוגש לעיתים ברוטב עגבניות. מליות עדינות לרוב יוגשו עם רטבים עדינים יותר, כגון כאלה המבוססים על עלי מרווה המטוגנים בחמאה, ולעיתים רוטב פסטו.

הרביולי בצורתו יכול להיות בצורה מלבנית, משולשת, חצי סהר או עגול.

הרביולי מוגש כמנה עיקרית בסעודת יום הווטרנים בארצות הברית.

## גלריה

קובץ:Food photography (17973165450).jpg|שלב בהכנת רביולי.
קובץ:Ravioli di lattuga.jpg|שלבים בהכמת רביולי: חיתוך וסגירת כיסונים
קובץ:Ravioli füllen.JPG|מילוי רביולי
קובץ:Ravioli at home (3638140646).jpg|רביולי ברוטב עגבניות


## קישורים חיצוניים

## הערות שוליים

קטגוריה:פסטה
מופאסה

**מופאסה** (או **מופסה**, באנגלית: **Mufasa**) הוא אריה בדיוני המופיע בשלושת סרטי "מלך האריות". מופאסה הוא בנם של אהאדי (Ahadi) ואורו (Uru), בן זוגה של סאראבי (Sarabi), אביו של סימבה ואחיו של סקאר.

בסרט "מופאסה: מלך האריות", מופאסה הוא בנם של עפיה ומסגו, בנם המאומץ של אֶשֶּׁה ואובאסי, ואחיו המאומץ של סקאר.

מופאסה מתגורר בצוק התקווה ומולך על ארץ התקווה. בתחילת הסרט אחיו של מופאסה, סקאר, הביא למותו, ומאז מופיעה רוחו בעלילה. תפקידו של מופאסה במלך האריות הוא דמות חכמה ומופת של דוגמה אישית.

## הופעות

### [[מלך האריות]]
מופאסה הוא אריה בוגר, בעל פרווה זהובה ורעמה אדומה. כפי שנראה בסרט, מופאסה הוא מלך חכם ואמיץ, המקבל כבוד רב משאר החיות. בתחילת הסרט, מופאסה מולך על צוק התקווה. כאשר סימבה מעט מתבגר, מופאסה אומר לבנו כי יום הוא ימלוך על צוק התקווה, כאשר מלכות מופאסה תסתיים. בנוסף לכך, מופאסה מלמד את בנו להיות אחראי, ומסביר כי כל היצורים החיים שייכים לגלגל החיים. כאשר זאזו, יועצו הראשי של מופאסה מביא למופאסה חדשות על המולה באזור הצבועים, מופאסה אוסר על סימבה ללכת לאזור הצבועים.

אחיו הקנאי של מופאסה, סקאר, מנסה להנהיג את הצבועים לבצע המולה, שמטרתה היא שמופאסה וסימבה יהרגו בה. מופאסה מציל את סימבה מההמולה, אך נרצח על ידי סקאר בניסיונו לברוח ממנה. סימבה חווה רגשות אשמה במותו של אביו ובורח ליערות. לקראת סופו של הסרט, מסביר רפיקי המנדריל לסימבה כי מופאסה תמיד יהיה בלבו. אחרי הסברו של רפיקי, רוחו של מופאסה מופיעה בשמיים ואומרת לסימבה "זכור מי אתה. אתה המלך האמיתי".

### מלך האריות 2: מלכות סימבה
תפקידו של מופאסה הוא קטן והוא נחשב לדמות סמלית בהם. בתחילת סרט ההמשך, "מלך האריות 2: מלכות סימבה", מופאסה מופיע כאשר קיארה, בתם של סימבה ונלה מוצגת לעיני תושבי הסוואנה. במהלך הסרט, נראה סימבה מודאג מה יחשוב אביו על שיטת מלכותו.

במהלך הסרט, רפיקי המנדריל נראה מדבר עם מופאסה שרוצה שקובו, בנם של סקאר וזירה, יהיה בעלה של קיארה, בתם של סימבה ונלה. בנוסף לכך, בסוף הסרט השני מופאסה אומר לסימבה: "עבודה יפה בני, אני מאוד גאה בך."

### [[מלך האריות 3: האקונה מאטאטה]]
מופאסה מופיע לזמן קצר, כאשר מתרחשת ילדותו של סימבה.

### [[מופאסה: מלך האריות]]
ב-2022 פורסם כי ב-2024 צפוי לצאת לאקרנים סרט בשם מופאסה: מלך האריות, שיעסוק בתקופת מלכותו של מופאסה טרם אירועי כס התקווה ובאירועים שסללו את דרכו לשלטון.

### מקומות אחרים
מופאסה וסימבה מופיעים בפלאשבקים של המשחק Kingdom Hearts II.

כמו כן מופאסה מופיע בסדרת הטלוויזיה "משפחת סימפסון" בפרק "סיבוב ספרינגפילד" יחד עם דארת' ויידר מסדרת סרטי "מלחמת הכוכבים".

מופאסה הופיע בסדרת ההנפשה של דיסני, "בית העכבר".

## ביאורים

## קישורים חיצוניים

קטגוריה:דמויות מלך האריות
קטגוריה:בעלי חיים בדיוניים
קטגוריה:דמויות קולנועיות
קטגוריה:דמויות טלוויזיוניות
קטגוריה:אריות בתרבות
נעמי רוזנברג

**נעמי רוזנברג** (9 בפברואר 1943, י"ד באדר א' התש"ג - 13 במרץ 2006, ג' באדר התשס"ו) הייתה מחנכת, מורה ומשוררת ישראלית.

## ביוגרפיה
נולדה בהר הצופים בירושלים. בבית הוריה ספגה ערכי יהדות וערכי שירה ותרבות. למדה בבית הספר היסודי "מעלה" ובתיכון "אפרתה" בירושלים. מגיל צעיר הייתה חניכה ומדריכה בתנועת 'בני עקיבא'.

בשנת 1965 הוסמכה בסמינר אפרתה להוראה בבית הספר היסודי ולהוראת מבוגרים. במשך תקופת הלימודים בסמינר הדריכה בפנימיית 'אפרתה'. עם חבריה השתתפה במבצע ביעור הבערות בהנחייתו של חתן פרס ישראל יעקב מימון, ולימדה את העולים במעברות אורה-עמינדב ובמעברת תלפיות קריאה וכתיבה.

### עבודתה כמחנכת
בשנת הלימודים 1964 החלה ללמד בבית הספר היסודי הממלכתי דתי "שמשון" בבית שמש, ובו לימדה במשך שנתיים. בשנת 1967 עברה ללמד בבית הספר היסודי הממלכתי דתי "לדוגמה לבנים ע"ש הרב בן-ציון מאיר חי עוזיאל" בירושלים ולימדה בו במשך שלושים ושלוש שנים.

כמורה לעברית חיבבה על אלפי תלמידיה את הספרות, דאגה לפיתוח ההבעה בעל פה וההבעה בכתב והקפידה על לשון עברית נקייה תקנית ועשירה. בתשע שנות עבודתה האחרונות (עד פרישתה לגמלאות בתום שנת הלימודים תשנ"ח), שימשה סגנית המנהל בבית הספר לדוגמה לבנים. בבית הספר ובמסגרות אחרות הרבתה לכתוב מחזות, פיליטונים, מקאמות ושירים.

במשך השנים לימדה בקורסים למורות בהוראת הספרות, עסקה בהדרכת מורים ואימנה פרחי הוראה של מכללת ליפשיץ. כמו כן הדריכה מורים בשנת הסטאז' שלהם. במשך שנתיים לימדה במכללה ירושלים.

בשנת התשנ"ו (1996) נכללה בין שלושת המועמדים הסופיים לזכייה ב"אות מורה לחיים" בנושא יהדות וספרות עברית. בשנת התשס"ו (2006) קיבלה בבית הנשיא את אות "מחנכת למופת".

### משוררת
עיקר יצירתה של נעמי רוזנברג הייתה השירה. בצעירותה כתבה שירים רבים שנותרו במגירה. בעידוד מורתה לספרות בסמינר אפרתה לאה חובב, ובעידודו של המשורר יצחק שלו, שנמנה עם מוריה בבית הסופר, הוציאה לאור שני ספרי שירה. כמו כן פרסמה שירים בעיתון הצופה ובכתב העת מבוע.

בשנת תשנ"ה זכתה רוזנברג בפרס עמינח ליצירה ספרותית על ספר שיריה השני 'כמטוטלת אורלוגין'.

במשך שנתיים (1999–2000) ערכה את כתב העת 'מבוע', כתב עת ליצירה יהודית. עקב מחלת ריאות שבה לקתה נאלצה להפסיק את העריכה.

### ספריה
***שם מתחילות המילים**, תל אביב: סער, 1988
***כמטוטלת אורלוגין**, תל אביב: סער, 1993
***באמצע החיים פתאום**, ירושלים: המשפחה, 2007

### חיים אישיים
רוזנברג הייתה נשואה לד"ר יהושע רוזנברג ולהם ארבעה ילדים.

## קישורים חיצוניים

* כמטוטלת אורלוגין
* מבחר משיריה באתר "דרך המילים"

קטגוריה:נשות חינוך ישראליות
קטגוריה:אנשי חינוך ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:זוכי פרס עמינח
קטגוריה:סגל מכללת ליפשיץ
קטגוריה:עורכות ספרותיות ישראליות
קטגוריה:סגל מכללה ירושלים
קטגוריה:בוגרות בני עקיבא
קטגוריה:בוגרי בני עקיבא
קטגוריה:בוגרי בית הספר היסודי מעלה (ירושלים)
קטגוריה:בוגרות מכללת אמונה/אפרתה
קטגוריה:ישראליות שנולדו ב-1943
קטגוריה:ישראלים שנולדו ב-1943
קטגוריה:ישראליות שנפטרו ב-2006
קטגוריה:ישראלים שנפטרו ב-2006
טום מור

**טום מור** (באנגלית: **Tom Moore**; 16 במאי 1918 – 16 באפריל 2017) היה חבר בית הנבחרים של טקסס מטעם המפלגה הדמוקרטית בין השנים 1967–1973.

## ביוגרפיה
מור התפרסם בשל מתיחת אחד באפריל שערך בניסיון להעביר ביקורת על תהליך החקיקה במדינה ועל כך שמחוקקים לא טורחים לקרוא ולברר פרטים על החוק.

ב-1 באפריל 1971 הגיש מור הצעת חוק המשבחת את אלברט דה-סלבו, הידוע כחונק מבוסטון שתקף מינית ורצח 13 נשים בשנות ה-60 באזור בוסטון. הצעת החוק דיברה על תרומתו של דה-סלבו למדינה, המסירות בה ביצע את עבודתו וכיצד עודד אנשים לדאוג לעתידם. הצעת החוק ציינה שמדינת מסצ'וסטס הכירה רשמית בעבודתו שכללה שימוש בטכניקות לא קונבנציונליות של בקרת אוכלוסין ופסיכולוגיה מעשית. לאחר שהצעת החוק אושרה פה אחד, משך אותה מור משולחן הדיונים ויידע את יתר המחוקקים על תוכנה.

## קישורים חיצוניים
* The Ayes of Texas, Snopes.com

קטגוריה:אמריקאים ילידי טקסס
קטגוריה:חברי בית המחוקקים של טקסס
קטגוריה:בוגרי אוניברסיטת ביילור
קטגוריה:אחד באפריל
קטגוריה:אמריקאים שנולדו ב-1918
קטגוריה:אמריקאים שנפטרו ב-2017